Ślůnski alfabyt fůnetyčny
Alfabyt fůnetyčny[1] lo ślůnskij godki powstou we 2006 roku kej průba usystematyzowańo ślůnskij pisowńe a stwořyńo "interpisma", zawjyrajůncygo wšyjske lůgične a půprowne elymynty s koždygo popředńigo. Zaletům je sam ujednolicůny zapis mjynkich spůuguoskůw. Mocka Ślůnzokůw ńy přijmuje atoli pisma, skiž tygo, co mojům ńyrodźi hačkůw nad buchštabůma. Alfabyt fůnetyčny skuodo śe s 32 buchštabůw:
A B C Ć Č D E F G H I J K L M N Ń O P R Ř S Ś Š T U Ů W Y Z Ź Ž.
We alfabyće fůnetyčnym momy jedna dodatkowo buchštaba wzglyndym alfabyta polskigo: ů. Zastympuje uůna polske ó (kej mo take some břmjyńy [u]), nale mo tyž funkcyjo inkšyj guoski - [o] - půmjyndzy polskimi [u] a [ɔ] (kej břmi kej ńymjycke o we suowach: wohnen, Kohl). Stosowano je nojčyńśći před buchštabůma m, n, ń, kaj we polskij godce wystympuje ą. Bajšpil: mąka -> můnka, robią -> robjům".
Przipisy
- ↑ Mjano ortografia fonetyczna podowo zajta dyktando.org
szl_Latn szl_Latn szl_Latn szl_Latn szl_Latn szl_Latn